stanford-oval/wikipedia huggingface dataset:
มาริยะ ทาเกอูจิ

| มาริยะ ทาเกอูจิ |
| --- | --- |
ภาพถ่ายหนังสือรุ่นของทาเกอูจิ ค.ศ. 1973
ข้อมูลพื้นฐาน
ชื่อเกิด: 竹内 まりや
รู้จักในชื่อ: มิยาบิ, MAKO (ในฐานะนักแต่งเพลง)
เกิด:  (1955-03-20) 20 มีนาคม ค.ศ. 1955 (69 ปี) คิซูกิมินามิ, เมืองไทชะ, เขตฮิกาวะ (ปัจจุบัน: เมืองอิซูโมะ), จังหวัดชิมาเนะ, ประเทศญี่ปุ่น
แนวเพลง:  เจป็อป  ซิตีป็อป  ฟังก์  โซล  ดิสโก 
อาชีพ: นักร้อง-นักแต่งเพลง โปรดิวเซอร์เพลง
ช่วงปี: ค.ศ. 1978–ปัจจุบัน
ค่ายเพลง: อาร์ซีเอ (1978–1982) อัลฟามูน (1984–1987) มูน / เอ็มเอ็มจี (1987–1993) มูน / อีสต์เวสต์เจแปน  (1994–1997) มูน / วอร์เนอร์มิวสิกเจแปน (1998–ปัจจุบัน)


คู่สมรส: ทัตสึโระ ยามาชิตะ (สมรส 1982)
เว็บไซต์: mariyat.co.jp
ลายมือชื่อ

 
นักดนตรี
มาริยะ ทาเกอูจิ (ญี่ปุ่น: 竹内 まりや; โรมะจิ: Takeuchi Mariya) เกิดเมื่อวันที่ 20 มีนาคม ค.ศ. 1955 เป็นนักร้องและนักแต่งเพลงหญิงชาวญี่ปุ่น ได้รับการยกย่องว่าเป็นบุคคลที่ทรงอิทธิพลในแนวเพลงซิตีป็อป และเป็นหนึ่งในศิลปินที่มียอดขายดีที่สุดตลอดกาลของประเทศญี่ปุ่น โดยมียอดขายถึง 16 ล้านแผ่นและได้รับรางวัลมากมาย
ทาเกอูจิเกิดที่เมืองไทชะ เขตฮิกาวะ โดยปัจจุบันคือเมืองอิซูโมะ จังหวัดชิมาเนะ และศึกษาที่มหาวิทยาลัยเคโอ เธอเซ็นสัญญาเป็นนักร้องกับค่ายเพลงอาร์ซีเอ ในปี ค.ศ. 1978 ด้วยอัลบั้มเปิดตัว บีกินนิง โดยอัลบั้มดังกล่าว ได้รับการจัดอันดับสูงสุดในออริคอนชาร์ต อันดับที่ 17 ต่อมา เธอออกอัลบั้มทั้งหมดสี่ชุดระหว่างปี ค.ศ. 1979 ถึง 1981 โดยอัลบั้มทั้งสี่ชุดประสบความสำเร็จในเชิงพาณิชย์ โดยเฉพาะอัลบั้ม เลิฟซองส์ กลายเป็นผลงานแรกของเธอที่ขึ้นอันดับที่ 1 ในออริคอนชาร์ต ทาเกอูจิประกาศว่าเธอจะหยุดพักชั่วคราวในปี ค.ศ.1981 โดยยุติสัญญากับอาร์ซีเอ สามปีต่อมา ทาเกอูจิกับสามีของเธอ ทัตสึโระ ยามาชิตะ เซ็นสัญญาค่ายเพลงมูน และเธอก็กลับมาด้วยสตูดิโออัลบั้มที่หกของเธอ วาไรตี ในปี ค.ศ. 1984 โดยได้วางจำหน่ายในระดับสากลและส่งให้เธอให้ประสบความสำเร็จในกระแสหลัก และขึ้นอันดับที่ 1 ในออริคอนชาร์ต ซิงเกิลเพลง พลาสติกเลิฟ ซึ่งวางจำหน่ายในปี ค.ศ. 1985 กลายเป็นเรื่องประหลาดใจนอกประเทศญี่ปุ่นในปี ค.ศ. 2017 หลังจากการอัปโหลดเพลงบนยูทูบกลายเป็นไวรัล เพลงนี้ก่อให้เกิดลัทธิตามมาและถูกมองว่าเป็นแก่นของการฟื้นฟูความสนใจในแนวเพลงซิตีป็อปในช่วงปลายทศวรรษ 2010
หลังจากอัลบั้มของเธอประสบความสำเร็จตลอดช่วงปลายทศวรรษ 1970 และ 1980 ทาเกอูจิเริ่มออกอัลบั้มน้อยลง โดยอัลบั้มล่าสุดวางจำหน่ายเมื่อปี ค.ศ. 2014 ขณะที่เธอเปลี่ยนไปมุ่งเน้นในการทำงานและปล่อยซิงเกิลเดี่ยว ตั้งแต่ปี ค.ศ. 1981 ทุกซิงเกิลที่เธอออก ได้รับการจัดอันดับสูงสุดในออริคอนชาร์ต เธอยังสังกัดอยู่กับค่ายเพลงมูน โดยทำงานกับสังกัดย่อยต่าง ๆ ตั้งแต่เซ็นสัญญาในปี ค.ศ. 1984 และตั้งแต่ปี ค.ศ. 1998 เธอเซ็นสัญญากับวอร์เนอร์มิวสิกเจแปน และปล่อยซิงเกิล อิโนะจิโนะอูตะ ในปี ค.ศ. 2012 (ซึ่งเธอได้บันทึกเสียงใหม่ในปี ค.ศ. 2020) โดยเพลงดังกล่าวขึ้นอันดับที่ 1 ในออริคอนชาร์ต ทำให้เธอเป็นนักร้องที่อายุมากที่สุดที่ซิงเกิลได้รับการจัดอันดับที่ 1
ราชอาณาจักรตองงา (ค.ศ. 1900–1970)

ระหว่าง ค.ศ. 1900–70 ราชอาณาจักรตองงาเป็นรัฐในอารักขาของสหราชอาณาจักร โดยสถานะนี้เกิดขึ้นจากการลงนามในสนธิสัญญามิตรภาพเมื่อวันที่ 18 พฤษภาคม ค.ศ. 1900 เมื่อชาวยุโรปและหัวหน้าชุมชนที่เป็นอริพยายามขับพระเจ้าจอร์จ ตูโปอูที่ 2 ออกจากราชบัลลังก์ สนธิสัญญาสิ้นสุดลงใน ค.ศ. 1970 ภายใต้ข้อตกลงที่สร้างขึ้นก่อนที่สมเด็จพระราชินีนาถซาโลเต ตูโปอูที่ 3 จะสวรรคต
ประวัติศาสตร์

เมื่อวันที่ 18 พฤษภาคม ค.ศ. 1900 ราชอาณาจักรตองงากลายเป็นรัฐในอารักขาของสหราชอาณาจักรจากการลงนามในสนธิสัญญามิตรภาพ เพื่อกีดกันการขยายอำนาจของเยอรมนี ประกอบกับมีความพยายามขับไล่พระเจ้าจอร์จ ตูโปอูที่ 2 ออกจากราชบัลลังก์ การลงนามในสนธิสัญญาดังกล่าวทำให้การดำเนินนโยบายต่างประเทศของตองงาต้องผ่านทางกงสุลอังกฤษ และสหราชอาณาจักรมีอำนาจยับยั้งนโยบายต่างประเทศและการเงินของราชอาณาจักรตองงา
ตองงาได้รับผลกระทบจากการระบาดทั่วของไข้หวัดใหญ่สเปนเมื่อ ค.ศ. 1918 ทำให้มีผู้เสียชีวิต 1,800 คน คิดเป็นร้อยละ 8 ของผู้อยู่อาศัย
ตลอดช่วงคริสต์ศตวรรษที่ 20 ตองงาสงบ สนใจแต่กิจการภายในของตนและค่อนข้างโดดเดี่ยวจากการพัฒนาในส่วนอื่นของโลก โครงสร้างสังคมที่ซับซ้อนของตองงาโดยพื้นฐานแล้วสามารถแบ่งได้ออกเป็น 3 กลุ่ม ได้แก่ พระมหากษัตริย์, ชนชั้นสูงและสามัญชน โดยระหว่างชนชั้นสูงและสามัญชนจะมี "มาตาปูเล" ซึ่งมีความข้องเกี่ยวกับพระมหากษัตริย์หรือชนชั้นสูงโดยอาจถือครองที่ดินหรือไม่ก็ได้ ภาระหน้าที่และความรับผิดชอบของคนแต่ละกลุ่มมีความแตกต่างกัน และแม้ว่าชนชั้นสูงจะขอการสนับสนุนจากผู้คนที่อยู่ในที่ดินของตนได้ ในทางกลับกันชนชั้นสูงต้องตอบแทนให้แก่ผู้คนเช่นกัน สถานะและลำดับทางสังคมมีส่วนอย่างมากในความสัมพันธ์ส่วนบุคคล แม้กระทั่งภายในครอบครัว
ในวันที่ 4 มิถุนายน ค.ศ. 1970 สถานะอารักขาสิ้นสุดลง จากการเตรียมการมาตั้งแต่รัชสมัยของสมเด็จพระราชินีนาถซาโลเต ตูโปอูที่ 3 จนกระทั่งพระองค์สวรรคตใน ค.ศ. 1965
สุสานของพระเจ้าจอร์จ ตูโปอูที่ 1, ค.ศ. 1900
สุสานของพระเจ้าจอร์จ ตูโปอูที่ 1, ค.ศ. 1900
พระเจ้าจอร์จ ตูโปอูที่ 2เสด็จในการเปิดรัฐสภาตองงาใน ค.ศ. 1900
ริชาร์ด เซ็ดดอนและภริยาในคราวเปิดรัฐสภา ค.ศ. 1900
ราชบัลลังก์, ค.ศ. 1900.
อนุสาวรีย์เกรตวอร์ ค.ศ. 1914–18 ในนูกูอาโลฟา
กองกำลังป้องกันตองงาสวนสนามฉลองการยอมจำนนของอิตาลีใน ค.ศ. 1945
บิชอปจอห์น โรเจอร์, ปีซีลาและวูลี เซอูลีร่วมชมการเต้นรำ เนื่องในโอกาสการเปิดโบสถ์คาทอลิกในโกโลโฟโออูใน ค.ศ. 1967
รถไฟใต้ดินหนานชาง

รถไฟใต้ดินหนานชาง (จีนตัวย่อ: 南昌地铁; จีนตัวเต็ม: 南昌地鐵; อังกฤษ: Nanchang Metro) เป็นรถไฟใต้ดินในนครหนานชางมณฑลเจียงซี ประเทศจีน เปิดให้บริการครั้งแรกในปี พ.ศ. 2558 ปัจจุบันมี 3 เส้นทาง ระยะทาง 88.747 กม.
เส้นทางในปัจจุบัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| สีเส้นทาง | สาย | ภาษาจีน | เส้นทาง | จำนวนสถานี | ความยาว | เปิดให้บริการครั้งแรก | ความยาว |
|  | สาย 1 | 一號線 | ซวังกั่ง ถึง เหยาหูตะวันตก | 24 | 28.737กม. | 26 ธันวาคม พ.ศ. 2558 |  |
|  | สาย 2 | 二號線 | หนานลู่ ถึง ซินเจียอัน | 27 | 31.51กม. | 18 สิงหาคม พ.ศ.2560 |  |
|  | สาย 3 | 三號線 | หยินซันเจี่ยวเหนือ ถึง ถนนจิงตง | 22 | 28.5กม. | 26 ธันวาคม พ.ศ. 2563 |  |
ยงยุทธ ทองกองทุน

| ยงยุทธ ทองกองทุน |
| --- | --- |
เกิด: 18 กุมภาพันธ์ พ.ศ. 2510 (57 ปี)
อาชีพ: ผู้กำกับภาพยนตร์, นักเขียนบทภาพยนตร์, โปรดิวเซอร์ภาพยนตร์
ผลงานเด่น: สตรีเหล็ก แจ๋ว แก๊งชะนีกับอีแอบ
สังกัด: จีทีเอช
ฐานข้อมูล
IMDb
ยงยุทธ ทองกองทุน ชื่อเล่น สิน เกิด 18 กุมภาพันธ์ พ.ศ. 2510 เป็นผู้กำกับภาพยนตร์ ผู้อำนวยการสร้างภาพยนตร์ นักเขียนบทภาพยนตร์ และนักแสดงในบางโอกาส ปัจจุบันดำรงตำแหน่งเป็นผู้อำนวยการฝ่ายคอนเทนต์ประจำประเทศไทยให้กับทาง Netflix อีกด้วย
ยงยุทธ จบการศึกษาโรงเรียนอนุบาลเขลางค์รัตน์อนุสรณ์ จังหวัดลำปาง ระดับประถมศึกษาจากโรงเรียนอัสสัมชัญ ระดับมัธยมศึกษาจากโรงเรียนเตรียมอุดมศึกษา และระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิทยุโทรทัศน์ ทำงานที่บริษัท หับโห้หิ้น บางกอก จำกัด และต่อมาทำงานที่บริษัทแอดเวนเจอร์ ฟิล์ม จำกัด เคยปรากฏตัวตามงานโฆษณาและภาพยนตร์ เช่น คนป่วนสายฟ้า, ฝันบ้าคาราโอเกะ หลังจากนั้นได้มากำกับภาพยนตร์กับค่ายไท เอ็นเตอร์เทนเมนต์ โดยกำกับภาพยนตร์เรื่อง สตรีเหล็ก, แจ๋ว, แก๊งชะนีกับอีแอบ เคยเป็นนายกสมาคมผู้กำกับภาพยนตร์ไทย (แทนปรัชญา ปิ่นแก้ว) และเป็นผู้อำนวยการฝ่ายต่างประเทศ บริษัท จีเอ็มเอ็ม ไท หับ จำกัด หรือจีทีเอช
ผลงาน > กำกับภาพยนตร์

สตรีเหล็ก (2543)
สตรีเหล็ก 2 (2546)
แจ๋ว (2547)
แก๊งชะนีกับอีแอบ (2549)
4 แพร่ง (2551) ตอน เหงา
ความจำสั้น..แต่รักฉันยาว (2552)
ผลงาน > อำนวยการสร้างภาพยนตร์

มหา'ลัย เหมืองแร่ (2548)
เพื่อนสนิท (2548)
วัยอลวน 4 : ตั้ม-โอ๋ รีเทิร์น (2548)
365 วัน ตามติดชีวิตเด็กเอ็นท์ (2548)
ซีซันส์เชนจ์ เพราะอากาศเปลี่ยนแปลงบ่อย (2549)
หมากเตะรีเทิร์นส (2549)
เก๋า..เก๋า (2549)
สายลับจับบ้านเล็ก (2550)
บอดี้ ศพ*19 (2550)
แฝด (2550)
4 แพร่ง (2551)
โปรแกรมหน้า วิญญาณอาฆาต (2551)
5 แพร่ง (2552)
ความจำสั้น..แต่รักฉันยาว (2552)
เคาท์ดาวน์ (2555)
ผลงาน > เขียนบทภาพยนตร์

สตรีเหล็ก (2543)
15 ค่ำ เดือน 11 (2545)
สตรีเหล็ก 2 (2546)
แจ๋ว (2547)
4 แพร่ง (2551)
ความจำสั้น..แต่รักฉันยาว (2552)
ฟังก์ชันขั้นบันได

ตัวอย่างกราฟของฟังก์ชันขั้นบันได (เส้นสีแดง)
ฟังก์ชันขั้นบันได คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน
นิยาม

ฟังก์ชัน f : R → R จะเรียกว่าฟังก์ชันขั้นบันได ถ้าฟังก์ชัน f สามารถเขียนให้อยู่ในรูปแบบนี้ได้
เมื่อ n ≥ 0, αi เป็นจำนวนจริง (ค่าคงตัว), Ai คือช่วงต่าง ๆ และ χA คือฟังก์ชันบ่งชี้ (indicator function) ของช่วง A นั่นคือ
ในนิยามเช่นนี้ ช่วง Ai ต่าง ๆ จะต้องมีสมบัติที่สมมติขึ้นสองประการดังนี้
ช่วงต่าง ๆ จะต้องไม่มีส่วนร่วมต่อกัน นั่นคือ Ai ∩ Aj = ∅ โดยที่ i ≠ j
ยูเนียนของช่วงทุกช่วง คือเซตจำนวนจริงทั้งเซต นั่นคือ ∪i Ai = R
ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
สามารถเขียนใหม่ได้เป็น
ซึ่งผลลัพธ์จากฟังก์ชันจะยังคงเหมือนเดิม
ตัวอย่าง

ฟังก์ชันคงตัวเป็นตัวอย่างอย่างง่ายของฟังก์ชันขั้นบันได ซึ่งประกอบด้วยช่วงเพียงช่วงเดียวคือ A0 = R
ฟังก์ชันเฮฟวีไซด์ (Heaviside function) เป็นฟังก์ชันขั้นบันไดหนึ่งที่สำคัญ เป็นแนวคิดทางคณิตศาสตร์ที่อยู่เบื้องหลังการทดสอบสัญญาณไฟฟ้า เช่นที่ใช้ในการตอบสนองขั้นบันไดของระบบพลวัต
ฟังก์ชันสี่เหลี่ยมมุมฉาก (rectangular function) ซึ่งเป็นฟังก์ชันรถตู้แบบบรรทัดฐาน (normalized boxcar function) เป็นอีกตัวอย่างหนึ่งของฟังก์ชันขั้นบันได ใช้เพื่อเป็นแบบจำลองของพัลส์หนึ่งหน่วย
ตัวอย่าง > ในทางตรงข้าม

ฟังก์ชันภาคจำนวนเต็ม ไม่ถือว่าเป็นฟังก์ชันขั้นบันไดตามนิยามที่ระบุในบทความนี้ เพราะมีจำนวนช่วงขั้นเป็นอนันต์ (n → ∞) ไม่เป็นจำนวนจำกัด
สมบัติ

ผลรวมและผลคูณของฟังก์ชันขั้นบันไดสองฟังก์ชัน จะให้ผลเป็นฟังก์ชันขั้นบันไดอีกฟังก์ชันหนึ่ง และผลคูณของฟังก์ชันขั้นบันไดกับจำนวนคงตัวก็ยังคงเป็นฟังก์ชันขั้นบันได จากกรณีทั้งสองทำให้ฟังก์ชันขั้นบันไดก่อร่างพีชคณิตขึ้นมาเหนือจำนวนจริง
ฟังก์ชันขั้นบันไดมีจำนวนช่วงเป็นจำนวนจำกัดเท่านั้น ถ้าช่วง Ai ต่าง ๆ ซึ่ง i = 0, 1, …, n ตามนิยามข้างต้นไม่ทับซ้อนซึ่งกันและกัน และยูเนียนของช่วงทั้งหมดเป็นจำนวนจริง จะได้ว่า f (x) = αi สำหรับทุกค่าของ x ∈ Ai
ปริพันธ์เลอเบกของฟังก์ชันขั้นบันได  \textstyle f=\sum \limits _{i=0}^{n}\alpha _{i}\chi _{A_{i}}\, คือ  \textstyle \int \!f\,dx=\sum \limits _{i=0}^{n}\alpha _{i}\ell (A_{i}) เมื่อ  \ell (A) คือความยาวของช่วง A และในกรณีนี้เราสมมติว่าช่วง Ai ทั้งหมดมีความยาวจำกัด ข้อเท็จจริงคือความเท่ากันนี้สามารถใช้เป็นขั้นตอนแรกในการหาปริพันธ์เลอเบก
กราฟของฟังก์ชันเฮฟวีไซด์
กราฟของฟังก์ชันสี่เหลี่ยมมุมฉาก
รัสเซลล์ โอ. ฮิคแมน

รัสเซลล์ โอ. ฮิคแมน (เกิดเมื่อวันที่ 6 กุมภาพันธ์ ค.ศ. 1908 ที่เมืองโชเวล รัฐแมริแลนด์) เป็นนักธุรกิจ ซึ่งเป็นธุรกิจเกี่ยวกับเงินกู้ และในปี ค.ศ. 1955นักการเมืองจากสหรัฐอเมริกา โดยฮิคแมนเคยดำรงตำแหน่งเป็นสภาผู้แทนราษฎรรัฐแมริแลนด์จากพรรคเดโมแครต
ฟุตบอลชิงแชมป์แห่งชาติยุโรป 2012 กลุ่มบี

กลุ่มบี ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 9 มิถุนายน และสิ้นสุดในวันที่ 17 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
เนเธอร์แลนด์
เดนมาร์ก
เยอรมนี
โปรตุเกส
โดยกลุ่มนี้ถูกเรียกว่า "Group of Death" หรือ "กลุ่มแห่งความตาย" ซึ่งทั้ง 4 ทีมมีอันดับฟีฟ่า ติดอันดับ 1 ใน 10 ของโลก เมื่อก่อนเริ่มการแข่งขันครั้งนี้
ตารางคะแนน

| ทีม | แข่ง | ชนะ | เสมอ | แพ้ | ได้ | เสีย | +/- | คะแนน |
| --- | --- | --- | --- | --- | --- | --- | --- | --- |
|  เยอรมนี | 3 | 3 | 0 | 0 | 5 | 2 | +3 | 9 |
|  โปรตุเกส | 3 | 2 | 0 | 1 | 5 | 4 | +1 | 6 |
|  เดนมาร์ก | 3 | 1 | 0 | 2 | 4 | 5 | −1 | 3 |
|  เนเธอร์แลนด์ | 3 | 0 | 0 | 3 | 2 | 5 | −3 | 0 |
ทุกนัดการแข่งขันจะเป็นเวลาในเขต (UTC+3)
เนเธอร์แลนด์ - เดนมาร์ก

9 มิถุนายน 2012
19:00
| เนเธอร์แลนด์  | 0–1 |  เดนมาร์ก |
| --- | --- | --- |
|  | รายงาน | ไมเคิล โครห์น-เดห์ลี  24' |
ผู้ชม: 35,923 คน
ผู้ตัดสิน:  ดามีร์ สคอมีนา
| --- | --- |
             เนเธอร์แลนด์ :              เดนมาร์ก
เยอรมนี - โปรตุเกส

9 มิถุนายน 2012
21:45
| เยอรมนี  | 1–0 |  โปรตุเกส |
| --- | --- | --- |
| มารีโอ โกเมซ  72' | รายงาน |  |
ผู้ชม: 32,990 คน
ผู้ตัดสิน:  สเตฟาน ลันนัว
| --- | --- |
             เยอรมนี :              โปรตุเกส
เดนมาร์ก - โปรตุเกส

13 มิถุนายน 2012
19:00
| เดนมาร์ก  | 2–3 |  โปรตุเกส |
| --- | --- | --- |
| นิคลาส เบนด์เนอร์  41', 80' | รายงาน | เปเป  24' เอลดีร์ ปุชตีกา  36' ซิลเวสตรี วารีลา  87' |
ผู้ชม: 31,840 คน
ผู้ตัดสิน:  เครก ทอมสัน
| --- | --- |
             เดนมาร์ก :              โปรตุเกส
เนเธอร์แลนด์ - เยอรมนี

13 มิถุนายน 2012
21:45
| เนเธอร์แลนด์  | 1–2 |  เยอรมนี |
| --- | --- | --- |
| โรบิน ฟัน แปร์ซี  73' | รายงาน | มารีโอ โกเมซ  24', 38' |
ผู้ชม: 37,750
ผู้ตัดสิน:  ยูนัส เอริกซอน
| --- | --- |
             เนเธอร์แลนด์ :              เยอรมนี
แหล่งข้อมูลอื่น

UEFA Euro 2012 Group B
มิกซี

| --- | --- |

ประเภท: มหาชน บริษัทร่วมทุน
Traded as: TYO: 2121
วันที่ก่อตั้ง: ปี พ.ศ. 2542 (ค.ศ. 1999)
สำนักงานใหญ่: เขตชิบูยะ โตเกียว
ผู้ก่อตั้ง: เคนจิ คาซาฮาระ, บาตาระ อีโต
บุคคลสำคัญ: เคนจิ คาซาฮาระ (ผู้ก่อตั้ง, ประธาน, ผู้อำนวยการบริหาร)
เว็บไซต์: mixi.jp
อันดับอเล็กซา:  1,082 (เมษายน ปี พ.ศ. 2557 (ค.ศ. 2014))
ประเภทเว็บ: บริการเครือข่ายสังคม
การโฆษณา: ป้ายโฆษณา
การลงทะเบียน: มีทางเลือก, จำกัด
ภาษาที่มี: ญี่ปุ่น
เปิดตัว: กุมภาพันธ์ ปี พ.ศ. 2547 (ค.ศ. 2004)
สถานะปัจจุบัน: เปิดให้บริการ
มิกซี (ญี่ปุ่น: ミクシィ; โรมาจิ: Mikushī; ทับศัพท์: มิกุชี หรือ มิกซี; อังกฤษ: Mixi) เป็นบริการเครือข่ายสังคมออนไลน์สัญชาติญี่ปุ่น ได้ก่อตั้งขึ้นในปี พ.ศ. 2542 และมีบริษัท มิกซีเป็นเจ้าของ (TYO: 2121) ในเดือน กันยายน ปี พ.ศ. 2542 มิกซีมียอดผู้ใช้ประจำรายเดือนประมาณ 14 ล้านคน โดยมียอดผู้ใช้บนสมาร์ตโฟนประมาณ 8.6 ล้านคน บริษัท มิกซี ได้ก่อตั้งขึ้นโดย เคนจิ คาซาฮาระ ในปี พ.ศ. 2542 ซึ่งเป็นบริษัทจำกัดและได้กลายเป็นบริษัทมหาชนในปี พ.ศ. 2543  และได้เปลี่ยนชื่อจาก บริษัท อี-เมอร์คิวรี เป็น บริษัท มิกซี ในเดือน กุมภาพันธ์ ปี พ.ศ. 2549 เพื่อทำให้ชื่อเหมือนบริการเครือข่ายสังคมของบริษัท มีสำนักงานใหญ่อยู่ที่ ชิบูยา, โตเกียว.
สำนักงานใหญ่ของมิกซิก - ซูมิโตโม ฟูโดซัง ชิบูยา เฟิร์ส ทาวเวอร์
มิกซีเริ่มให้บริการเมื่อเดือนกุมภาพันธ์ พ.ศ. 2547 คำว่ามิกซี (Mixi) มาจากคำว่า "Mix" ที่แปลว่า "ผสม" และ "I" ที่แปลว่า"ฉัน" มิกซีหมายถึงการที่ผู้ใช้สามารถรวมตัวกันผ่านเว็บไซต์นี้ได้ ผู้ที่จะสมัครใช้บริการมิกซีจะต้องได้รับการเชิญจากผู้ที่เป็นสมาชิกมิกซีอยู่แล้วเท่านั้น และจะต้องมีอายุมากกว่า 18 ปีขึ้นไป และที่สำคัญผู้ต้องการสมัครต้องมี Keitaidenwa (เมล์มือถือ) ที่จดทะเบียนที่ญี่ปุ่นเท่านั้น เนื่องจากต้องมีการยืนยันการสมัครทางเมล์มือถือ กิจกรรมในเว็บไซต์ได้แก่การรับส่งข้อความ เขียนบันทึก อ่านและตอบบันทึกของคนอื่น จัดตั้งและร่วมกลุ่มต่างๆ และเชิญชวนคนอื่นๆเข้ามาใช้เว็บ มิกซีต่างจากเว็บไซต์เครือข่ายสังคมอื่นๆ เช่น มายสเปซ ตรงที่ไม่สามารถจัดเรียงองค์ประกอบต่างๆในหน้าเว็บได้ อย่างไรก็ตาม ผู้ใช้สามารถให้คะแนนและวิจารณ์หนังสือ เพลง ภาพยนตร์ เกม อุปกรณ์อิเล็กทรอนิกส์ และสิ่งของต่างๆได้ นอกจากนี้ ผู้ใช้ยังสามารถดูรายชื่อผู้ที่เข้ามาชมเว็บของตนได้
บริษัท มิกซีได้สร้างเกมมือถือที่โด่งดังไปทั่วประเทศญี่ปุ่นที่มีชื่อว่า มอนสเตอร์สไตรก์.
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
รถไฟใต้ดินหนานหนิง

รถไฟใต้ดินหนานหนิง (จีนตัวย่อ: 南宁轨道交通; จีนตัวเต็ม: 南寧軌道交通; อังกฤษ: Nanning Metro) เป็นรถไฟใต้ดินในนครหนานหนิงเขตปกครองตนเองกว่างซีจ้วง ประเทศจีน เปิดให้บริการครั้งแรกในปี พ.ศ. 2559 ปัจจุบันมี 1 เส้นทาง ระยะทาง 107.7 กม.
เส้นทางในปัจจุบัน

| สีเส้นทาง | สาย | ภาษาจีน | เส้นทาง | จำนวนสถานี | ความยาว | เปิดให้บริการครั้งแรก | ความยาว |
| --- | --- | --- | --- | --- | --- | --- | --- |
|  | สาย 1 | 一號線 | สือปู้ ถึง สถานีรถไฟหนานหนิงตะวันออก | 25 | 31.6กม. | 28 มิ.ย. พ.ศ.2559 |  |
|  | สาย 2 | 二號線 | ซีจิน ถึง ถันเจ๋อ | 23 | 17.5กม. | 28 ธ.ค. พ.ศ. 2560 |  |
|  | สาย 3 | 三號線 | ถนนเคอหยวน ถึง ทางแยกต่างระดับผิงเหลียง | 23 | 27.9กม. | 6 มิ.ย. พ.ศ. 2562 |  |
|  | สาย 4 | 四號線 | หงยฺวิ่นลู่ ถึง เหลิ้งถังชุน | 17 | 20.7กม. | 23 พ.ย. พ.ศ. 2563 |  |
ยอตุนเฮย์เมอร์

ขนาดตัวของยักษ์ในยอตุนเฮย์เมอร์
ในตำนานนอร์ส ยอตุนเฮย์เมอร์ (นอร์สเก่า: Jǫtunheimr) แปลได้อย่างง่ายว่า "แดนยอตุนน์" คือชื่อเรียกดินแดนของเผ่ายักษ์ ซึ่งถือเป็นเผ่าพันธุ์อันตรายต่อเผ่ามนุษย์ในมิดการ์เดอร์และเผ่าเทพในอาสการ์เดอร์ แนวที่กั้นระหว่างอาสการ์เดอร์กับยอตุนเฮย์เมอร์คือแม่น้ำอีวิงเกอร์ (Ífingr) มีเมืองหลวงชื่อว่าอูตการ์ดาร์ (Útgarðar) กษัตริย์แห่งเผ่ายักษ์คือซรือเมอร์ (Þrymr) ซึ่งครั้งหนึ่งเคยขโมยค้อนมิย็อลล์นีร์ของธอร์
ทางตะวันตกเฉียงเหนือของยอตุนเฮย์เมอร์มีแดนสุขาวดีที่เรียกว่าแกลซิสเว็ลลีร์ (Glæsisvellir) ซึ่งปกครองโดยยักษ์กึ่งเทพชื่อกุดมุนเดอร์ (Guðmundr) ผู้มายังสถานที่นี้จะแข็งแรงและอ่อนวัย ดังนั้นจึงไม่มีผู้ใดตายที่นี่
ยอดแหลม

ยอดแหลม (spire) อาจหมายถึง
ยอดแหลม (สถาปัตยกรรม)
มณฑป
เครื่องยอดหลังคา
ยอดแหลมในเนบิวลานกอินทรี
พระยาประชากรกิจวิจารณ์ (โอ อมาตยกุล)

| พระยาประชากรกิจวิจารณ์  (โอ อมาตยกุล) |
| --- | --- |

ข้อมูลส่วนบุคคล
เสียชีวิต: กรกฎาคม พ.ศ. 2484
ศาสนา: พุทธ

มหาอำมาตย์ตรี พระยาประชากรกิจวิจารณ์ (โอ อมาตยกุล) อดีตอธิบดีกรมสุขาภิบาล และปลัดกรมโยธา กระทรวงโยธาธิการ เป็นบุตรของพระยาเพ็ชรพิไชย (เจิม อมาตยกุล) มีพี่น้องร่วมบิดา 20 คน
ผลงาน

พระยาประชากรกิจวิจารณ์ (โอ อมาตยกุล) เป็นรองแม่ทัพสร้างพระที่นั่งอนันตสมาคม หลังการก่อสร้างแล้วเสร็จ ท่านได้รับพระราชทานกระดุมข้อมือทองคำมีพระบรมนามาภิไธยย่อฝังเพชรกับซองบุหรี่เงินมีพระบรมนามาภิไธยเต็มและพระมหามงกุฏลงยาในพระบาทสมเด็จพระมงกุฎเกล้าเจ้าอยู่หัว ในงานฉลองพระราชมณเฑียร วันที่ ๗ มกราคม พ.ศ. ๒๔๕๙ พร้อมกับนายกอลโล
ยศ

อำมาตย์เอก
2 มีนาคม พ.ศ. 2458 มหาอำมาตย์ตรี
ตำแหน่ง

อธิบดี กรมสุขาภิบาล
เครื่องราชอิสริยาภรณ์

พ.ศ. 2465 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2463 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2462 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2465 –  เหรียญจักรพรรดิมาลา (ร.จ.พ.)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2452 – เข็มพระชนมายุสมมงคล ชั้นที่ 3 (เงิน)
พ.ศ. 2454 – เข็มพระบรมนามาภิธัยย่อ ว.ป.ร. ลงยา
พ.ศ. 2455 – เข็มไอยราพต
มารินะ ยามาดะ

| มารินะ ยามาดะ |
| --- | --- |
山田 麻莉奈
เกิด:  (1995-03-24) 24 มีนาคม ค.ศ. 1995 (29 ปี) จังหวัดฟุกุโอกะ ประเทศญี่ปุ่น
อาชีพ: นักพากย์
องค์การ: ครอกโคไดล์
มารินะ ยามาดะ (山田 麻莉奈, 24 มีนาคม 1995 -) เป็นนักพากย์และไอดอลหญิง ชาวญี่ปุ่น เป็นสมาชิกของวง Kleissis และ กิลดร็อปส์ และอดีตสมาชิก HKT48 เกิดที่เมืองคุรุเมะ จังหวัดฟุกุโอกะ สังกัดครอกโคไดล์
ผลงานพากย์

จาชินจังดร็อปคิก (พีโน)
ลาก่อนคราเมอร์ของฉัน (มิยาซากะ มาโกโตะ)
พิสูจน์นิยามความรักด้วยหลักวิชาสายวิทย์ (ฟุจิวาระ ซึยริ)
ฮีโรอินส์รันเดอะโชว์ (สึซึมิ ซาโฮะ)
ยอตตะไบต์

ยอตตะไบต์ (Yottabyte) หรือ ยอตตาไบต์ ใช้ตัวย่อว่า YB เป็นหน่วยวัดขนาดของข้อมูลในคอมพิวเตอร์ เช่น ใช้เป็นหน่วยวัดความจุของหน่วยความจำหรือฮาร์ดดิสก์
ยอตตะไบต์ มีขนาดอ้างอิงคร่าวๆ คือ
1 YB = 1,000,000,000,000,000,000,000,000 ไบต์ (หนึ่งล้านล้านล้านล้านไบต์) ใช้ในหน่วยความจำของคอมพิวเตอร์ และในวิศวกรรมสื่อสาร
หรือเทียบเท่าได้กับ 1,024 ZB = 1 YB
ยอตุนน์

สำหรับบริษัทสี ดูที่ โจตัน
ยอตุนน์ฟาฟนีร์และฟาโซลต์ วาดโดยริชชาร์ท วากเนอร์ ในปกรณัมชุด แดร์ริงเด็สนีเบอลุงเงิน
ยอตุนน์ (นอร์สเก่า: jǫtunn) มีความหมายว่ายักษ์ปรากฏในเทพปกรณัมนอร์ส ยอตุนน์เป็นเผ่าพันธุ์หนึ่งที่แยกจากกลุ่มแอซีร์ (Æsir) และวานีร์ (Vanir)
ยอดแสนไกล แฟร์เท็กซ์

| ยอดแสนไกล แฟร์เท็กซ์ |
| --- | --- |
เกิด: ยอดธณงค์ โพธิรัตน์  (1985-07-01) กรกฎาคม 1, 1985 (39 ปี) จังหวัดหนองบัวลำภู ประเทศไทย
ชื่ออื่น: มวยคอมพิวเตอร์ เดอะ ฮีโร่
สัญชาติ:  ไทย
ส่วนสูง: 1.71 เมตร (5 ฟุต 7 นิ้ว)*
น้ำหนัก: 72.2 กก. (159 ปอนด์)
รุ่น: ฟลายเวท แบนตั้มเวท เฟเธอร์เวท ไลท์เวท ซูเปอร์ไลท์เวท เวลเตอร์เวท มิดเดิลเวท ซูเปอร์มิดเดิลเวท
ช่วงระยะ: 70 in (180 ซm)
รูปแบบ: มวยไทย
ท่ายืน: เซาต์พอล
มาจาก: เมืองพัทยา ประเทศไทย
ทีม: แฟร์เท็กซ์พัทยา (2005–ปัจจุบัน)  เพชรยินดี
ช่วงปี: 1993–ปัจจุบัน

สถิติคิกบอกซิง/มวยไทย
คะแนนรวม: 256
ชนะ: 181
โดยการน็อก: 69
แพ้: 71
เสมอ: 4
 
ข้อมูลอื่น
เว็บไซต์: http://www.fairtex-muaythai.com/index.php
ข้อมูลล่าสุด ณ วันที่: January 26, 2013
ยอดแสนไกล แฟร์เท็กซ์ (เกิดวันที่ 1 กรกฎาคม ค.ศ. 1985) เป็นนักมวยไทยชาวไทย และเป็นอดีตแชมป์โลกมวยไทยซูเปอร์เวลเตอร์เวท ของมวยไทยสภามวยโลกด้วยน้ำหนัก 154 ปอนด์ และอดีตแชมป์สนามมวยเวทีลุมพินี 3 สมัยในรุ่นฟลายเวท (112 ปอนด์) และเวลเตอร์เวท (147 ปอนด์) สังกัดอยู่กับค่ายแฟร์เท็กซ์ยิม ในเมืองพัทยา จังหวัดชลบุรี และเป็นแชมป์คนแรกของเดอะ คอนเทนเดอร์เอเชีย
ยอดแสนไกลมีฉายาว่า "มวยคอมพิวเตอร์"  จากสื่อมวลชนของไทยป็นเครื่องพิสูจน์ถึงเทคนิคการต่อสู้ที่สมบูรณ์แบบ
มอลินโนง

| มอลินโนง |
| --- | --- |
หมู่บ้าน
โบสถ์พระคริสต์แสดงตน (Church of the Epiphany)
ประเทศ:  อินเดีย
รัฐ: เมฆาลัย
อำเภอ: ขาสีตะวันออก
บล็อก: Pynursla
ประชากร (2019)
 • ทั้งหมด: 900 คน
เขตเวลา: UTC+5:30 (IST)
มอลินโนง (อักษรโรมัน: Mawlynnong) เป็นหมู่บ้านในอำเภออีสต์ขาสีฮิลล์ รัฐเมฆาลัย ประเทศอินเดีย หมู่บ้านนี้เป็นที่รู้จักจากความสะอาดของหมู่บ้าน และได้รับการเลือกโดยนิตยสารดัสคัฟเวอร์อินเดีย (Discover India) ให้เป็นหมู่บ้านที่สะอาดที่สุดในเอเชีย
หมู่บ้านนี้อยู่ภายใต้บล็อกพัฒนาชุมชนและเขตเลือกตั้งวิธนสภา Pynursla
ภูมิศาสตร์

มอลินโนงตั้งอยู่ห่างไป 90 กิโลเมตรจากชิลลอง อยู่บนพรมแดนกับประเทศบังกลาเทศ
ประชากร

ประชากรปี 2019 อยู่ที่ 900 คน ข้อมูลเมื่อ 2014 มีประมาณ 95 ครัวเรือน อัตราการรู้หนังสืออยู่ที่ 90% อาชีพหลักคือเกษตรกรรม โดยมีพืชพันธุ์หลักคือถั่วพลู ในช่วงฤดูร้อนยังมีผลิตสัปปะรดและลิ้นจี่ส่งออกไปยังภูมิภาคโดยรอบเช่นกัน ประชากรส่วนใหญ่ของหมู่บ้านเป็นชาวขาสี
ประชากรส่วนใหญ่นับถือศาสนาคริสต์ ภายในหมู่บ้านมีโบสถ์รวมสามหลัง
สังคม

ตามธรรมเนียมของชาวขาสี มอลินโนงเป็นสังคมแบบสืบสกุลทางมารดา (matrilineal) โดยทรัพย์สมบัติและความมั่งคั่งจะส่งต่อผ่านทางมารดาไปสู่ลูกสาวที่เด็กสุด ซึ่งเป็นผู้คงใช้นามสกุลฝ่ายมารดา
ความสะอาด

มอลินโนงเป็นที่รู้จักดีจากความสะอาด ขยะในหมูบ้านจะนำมารวมกันในถังขยะที่ทำมาจากไม้ไผ่ และนำไปเทลงหลุมปุ๋ยคอก มีโครงการของชุมชนที่บังคับให้ชาวบ้านทุกคนต้องเข้าร่วมในการทำความสะอาดหมู่บ้าน ในหมู่บ้าน การสูบบุหรี่และผลิตพันธ์จากพอลีเอทธิลีนเป็นสิ่งต้องห้ามในมอลินโนง และการเก็บน้ำฝนยังได้รับการสนับสนุนให้ใช้
นิตยสารการท่องเที่ยว ดิสคัฟเวอร์อินเดีย (Discover India) ประกาศให้หมู่บ้านนี้เป็นหมู่บ้านที่สะอาดที่สุดในทวีปเอเชียในปี 2003 และสะอาดที่สุดในอินเดียในปี 2005 ชื่อเสียงของหมู่บ้านนี้นำไปสู่การกระตุ้นการท่องเที่ยว ในปี 2017 NPR รายงานว่าข้อมูลจากหัวหน้าหมู่บ้าน รายได้ในหมู่บ้านสูงขึ้นถึง 60% เนื่องจากการท่องเที่ยว
ถนนสายหนึ่งในมอลินโนง
รถไฟใต้ดินหางโจว สาย 1

| รถไฟใต้ดินหางโจว สาย 1 |
| --- | --- |
 1 

ข้อมูลทั่วไป
เจ้าของ: นครหางโจว
ที่ตั้ง: หางโจว
ปลายทาง: สถานีเซียงฮู สถานีถนนเหวิ่นเซ (หลัก) สถานีหลินปิง (ย่อย)
จำนวนสถานี: 31
การดำเนินงาน
รูปแบบ: รถไฟใต้ดิน
ระบบ: รถไฟใต้ดินหางโจว
เส้นทาง: 2
ผู้ดำเนินงาน: Hangzhou Metro Corporation MTR Corporation (Hangzhou)
ประวัติ
เปิดเมื่อ: 24 พฤศจิกายน ค.ศ. 2012
ข้อมูลทางเทคนิค
ระยะทาง: 47.97 km (29.81 mi)
จำนวนทางวิ่ง: 2
ลักษณะทางวิ่ง: ใต้ดินและยกระดับ
รางกว้าง: 1,435 mm (4 ft 8 1⁄2 in)
รถไฟใต้ดินหางโจว สาย 1 (จีน: 杭州地铁一号线; พินอิน: Hángzhōu Dìtiě Yī Hào Xiàn) เป็นเส้นทางรถไฟฟ้าเพียงสายเดียวในนครหางโจว เปิดให้บริการวันที่ 24 พฤศจิกายน ค.ศ. 2012 มีระยะทาง 47.97 กิโลเมตร 31 สถานี
สถานี

| ชื่อไทย | ชื่อจีน | เชื่อมต่อ | ที่ตั้ง |  |  |
| --- | --- | --- | --- | --- | --- |

| สถานีเซียงหู | 湘湖 |  | เขตเซียวซาน |  |  |
| สถานีถนนปิ่นคัง | 滨康路 |  | เขตเซียวซาน/เขตปินเจียง |  |  |
| สถานีซีซิ่ง | 西兴 |  | เขตปินเจียง |  |  |
| สถานีปินเหอลู่ | 滨和路 |  | เขตปินเจียง |  |  |
| สถานีถนนเจียงลิง | 江陵路 |  | เขตปินเจียง |  |  |
| สถานีจิ้นเจียง | 近江 |  | เขตซ่างเฉิง |  |  |
| สถานีถนนอู้เจียง | 婺江路 |  | เขตซ่างเฉิง |  |  |
| สถานีเฉิงจ้าน | 城站 |  | เขตซ่างเฉิง |  |  |
| สถานีถนนติ้งอัน | 定安路 |  | เขตซ่างเฉิง |  |  |
| สถานีหลงเซียงเฉียว | 龙翔桥 |  | เขตซ่างเฉิง/เขตเซี่ยเฉิง |  |  |
| สถานีถนนเฟิงฉี | 凤起路 |  | เขตเซี่ยเฉิง |  |  |
| สถานีอู่หลินกวั๋งฉั่ง | 武林广场 |  | เขตเซี่ยเฉิง |  |  |
| สถานีจัตุรัสซีหูเหวินฮว่า | 西湖文化广场 |  | เขตเซี่ยเฉิง |  |  |
| สถานีต๋าเถี่ยกวน | 打铁关 |  | เขตเซี่ยเฉิง |  |  |
| สถานีจ๋าน่งโข่ว | 闸弄口 |  | เขตเจียงกัน |  |  |
| สถานีหั่วเชอตงจ้าน | 火车东站 |  | เขตเจียงกัน |  |  |
| สถานีเผิงปู้ | 彭埠 |  | เขตเจียงกัน |  |  |
| สถานีชีเป่า | 七堡 |  | เขตเจียงกัน |  |  |
| สถานีจิ่วเหอลู่ | 九和路 |  | เขตเจียงกัน |  |  |
| สถานีถนนจิ่วเปา | 九堡 |  | เขตเจียงกัน |  |  |
| สถานีเค่อยฺวิ่นจงซิน | 客运中心 | สายย่อย | เขตเจียงกัน |  |  |
| สถานีเซี่ยซาซี | 下沙西 |  | เขตเจียงกัน |  |  |
| สถานีจินซาหู | 金沙湖 |  | เขตเจียงกัน |  |  |
| สถานีเกาซาลู่ | 高沙路 |  | เขตเจียงกัน |  |  |
| สถานีเหวินเจ๋อลู่ | 文泽路 |  | เขตเจียงกัน |  |  |

— สายย่อย —

| สถานีเค่อยฺวิ่นจงซิน | 客运中心 |  | เขตเจียงกัน |  |  |
| สถานีเฉียวสื่อหนาน | 乔司南 |  | เขตอี๋ว์หัง |  |  |
| สถานีเฉียวสื่อ | 乔司 |  | เขตอี๋ว์หัง |  |  |
| สถานีเวิงเหมย | 翁梅 |  | เขตอี๋ว์หัง |  |  |
| สถานีอี๋ว์หังเกาเถี่ยจ้าน | 余杭高铁站 |  | เขตอี๋ว์หัง |  |  |
| สถานีหนานเยวี่ยน | 南苑 |  | เขตอี๋ว์หัง |  |  |
| สถานีหลินผิง | 临平 |  | เขตอี๋ว์หัง |  |  |
มารินะ อิโนอูเอะ

| มารินะ อิโนอูเอะ |
| --- | --- |
井上 麻里奈
เกิด:  (1985-01-20) 20 มกราคม ค.ศ. 1985 (39 ปี) โตเกียว ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ส่วนสูง: 162 ซม.
มารินะ อิโนอูเอะ (井上 麻里奈, 20 มกราคม 1985 -) เป็นนักพากย์ และ ผู้บรรยาย หญิง ชาวญี่ปุ่น เกิดที่โตเกียว สังกัดอาโอนิโปรดักชัน ส่วนสูง 162 ซม.